ระเบียบคณะกรรมการจัดรูปที่ดินเพื่อพัฒนาพื้นที่ระเบียบคณะกรรมการจัดรูปที่ดินเพื่อพัฒนาพื้นที่ว่าด้วยหลักเกณฑ์ วิธีการและเงื่อนไขในการขอจัดรูปที่ดินการประกาศการเสนอข้อคิดเห็นของผู้มีส่วนได้เสียในกรณีที่จะต้องมีการเปลี่ยนแปลงสาธารณสมบัติของแผ่นดินสำหรับพลเมืองใช้ร่วมกันและการอนุมัติโครงการจัดรูปที่ดินเพื่อพัฒนาพื้นที่พ.ศ. ๒๕๕๐ อาศัยอำนาจตามความในมาตรา๖ (๔) มาตรา ๓๖ มาตรา ๔๑ และมาตรา ๔๓แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗คณะกรรมการจัดรูปที่ดินเพื่อพัฒนาพื้นที่จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดรูปที่ดินเพื่อพัฒนาพื้นที่ว่าด้วยหลักเกณฑ์ วิธีการ และเงื่อนไขในการขอจัดรูปที่ดิน การประกาศการเสนอข้อคิดเห็นของผู้มีส่วนได้เสียในกรณีที่จะต้องมีการเปลี่ยนแปลงสาธารณสมบัติของแผ่นดินสำหรับพลเมืองใช้ร่วมกันและการอนุมัติโครงการจัดรูปที่ดินเพื่อพัฒนาพื้นที่พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้โครงการ หมายความว่าโครงการจัดรูปที่ดินเพื่อพัฒนาพื้นที่ผู้มีส่วนได้เสีย หมายความว่าผู้ที่เป็นเจ้าของหรือครอบครองที่ดินในบริเวณใกล้เคียงหรือได้รับผลกระทบการใช้ประโยชน์จากการเปลี่ยนแปลงสาธารณสมบัติของแผ่นดินสำหรับพลเมืองใช้ร่วมกันในโครงการจัดรูปที่ดินเพื่อพัฒนาพื้นที่เลขานุการ หมายความว่าเลขานุการคณะกรรมการส่วนจังหวัดข้อ ๔ให้อธิบดีกรมโยธาธิการและผังเมืองรักษาการตามระเบียบนี้หมวด ๑หลักเกณฑ์ วิธีการและเงื่อนไขในการขอจัดรูปที่ดินเพื่อพัฒนาพื้นที่ ข้อ ๕ผู้ที่จะเป็นผู้ดำเนินโครงการจัดรูปที่ดินให้ยื่นคำขอเสนอโครงการตามแบบท้ายระเบียบนี้ต่อเลขานุการคณะกรรมการส่วนจังหวัดแห่งท้องที่ที่โครงการนั้นตั้งอยู่พร้อมหลักฐานและรายละเอียดของโครงการจัดรูปที่ดินซึ่งประกอบด้วย(๑)ชื่อของโครงการ(๒)ชื่อผู้ดำเนินโครงการ(๓)วัตถุประสงค์ของโครงการ(๔)ที่ตั้งสำนักงานโครงการ(๕)บริเวณพื้นที่ที่จะดำเนินโครงการ(๖)บัญชีรายชื่อเจ้าของที่ดิน(๗)หนังสือแสดงความยินยอมของเจ้าของที่ดิน ซึ่งมีสิทธิในที่ดินและสมัครใจเข้าร่วมโครงการตามแบบแนบท้ายระเบียบนี้(๘)ขั้นตอนและระยะเวลาการดำเนินโครงการ(๙)ผังแม่บทการจัดรูปที่ดินเพื่อพัฒนาพื้นที่ ซึ่งอย่างน้อยต้องประกอบด้วยก.ผังแสดงบริเวณพื้นที่ที่จะดำเนินโครงการจัดรูปที่ดินพร้อมรายละเอียด แผนผัง ระบบถนนระบบสาธารณูปโภคและสาธารณูปการที่มีอยู่เดิมก่อนการดำเนินโครงการจัดรูปที่ดินข.ผังแสดงบริเวณพื้นที่ที่จะดำเนินโครงการจัดรูปที่ดินพร้อมรายละเอียด แผนผังระบบถนน ระบบสาธารณูปโภคและสาธารณูปการที่จะจัดให้มีขึ้นใหม่ค.รายละเอียดเกี่ยวกับที่ดินของผู้ซึ่งเห็นด้วยและผู้ซึ่งไม่เห็นด้วยกับการจัดรูปที่ดินเพื่อพัฒนาพื้นที่(๑๐)ภาระผูกพันต่าง ๆ ซึ่งบุคคลอื่นมีส่วนได้เสียในที่ดินที่ยื่นคำขอ(๑๑)แผนการเงินและค่าใช้จ่ายในการดำเนินโครงการ ซึ่งอย่างน้อยต้องประกอบด้วยก.ประมาณการค่าใช้จ่ายในการดำเนินโครงการข.ที่มาของเงินและเงื่อนไขค.แผนการใช้จ่ายเงิน(๑๒)ที่ดินหรืออสังหาริมทรัพย์อื่นที่จะจัดเพื่อจำหน่าย (ถ้ามี)(๑๓)ที่ดินหรืออสังหาริมทรัพย์ของรัฐที่จำเป็นต้องนำมาใช้พร้อมทั้งบริเวณที่จัดขึ้นเป็นการทดแทน(ถ้ามี)(๑๔)รายละเอียดเกี่ยวกับการรื้อถอน หรือเคลื่อนย้ายสิ่งที่จะจัดทำเพื่อสาธารณูปโภคหรือสาธารณูปการ (ถ้ามี)(๑๕)หลักประกันโครงการ (ถ้ามี)หมวด ๒การประกาศโครงการจัดรูปที่ดินเพื่อพัฒนาพื้นที่ ข้อ ๖เมื่อเลขานุการได้รับคำขอตามข้อ ๕ แล้วให้ออกใบรับให้แก่ผู้ยื่นคำขอเพื่อตรวจสอบในเบื้องต้น ถ้าเห็นว่าเป็นคำขอที่ถูกต้องให้เสนอคำขอต่อคณะกรรมการส่วนจังหวัดเพื่อพิจารณาสั่งการให้พนักงานเจ้าหน้าที่จัดให้มีการประกาศโครงการนั้นไว้ในที่เปิดเผยณ สำนักงานองค์กรปกครองส่วนท้องถิ่นในเขตพื้นที่และสถานที่ที่เห็นได้ชัดในบริเวณที่จะดำเนินการจัดรูปที่ดินเพื่อพัฒนาพื้นที่ประกาศตามวรรคหนึ่งต้องมีรายการดังต่อไปนี้(๑)ชื่อโครงการ(๒)ชื่อผู้ดำเนินโครงการ(๓)สถานที่ตั้งของสำนักงานโครงการ(๔)บริเวณพื้นที่ที่จะดำเนินโครงการ(๕)งบประมาณที่ใช้ในการดำเนินการ(๖)ผังแม่บทการจัดรูปที่ดินเพื่อพัฒนาพื้นที่(๗)สาธารณสมบัติของแผ่นดินสำหรับพลเมืองใช้ร่วมกันพร้อมคำเชิญชวนให้ผู้มีส่วนได้เสียเสนอข้อคิดเห็นเป็นหนังสือต่อพนักงานเจ้าหน้าที่ภายในสามสิบวันนับแต่วันปิดประกาศกรณีคำขอไม่ถูกต้องให้เลขานุการแนะนำให้ผู้ยื่นคำขอแก้ไขหรือเพิ่มเติมให้ครบถ้วนภายในระยะเวลากำหนด๓๐ วันข้อ ๗ให้พนักงานเจ้าหน้าที่มีหนังสือแจ้งไปยังภูมิลำเนาของเจ้าของที่ดินทางไปรษณีย์ตอบรับในวันที่ปิดประกาศตามข้อ๖ ด้วยข้อ ๘ค่าใช้จ่ายในการดำเนินการตามข้อ ๖ และข้อ ๗ให้ผู้ขอดำเนินโครงการจัดรูปที่ดินเป็นผู้ออกค่าใช้จ่ายหมวด ๓หลักเกณฑ์และวิธีการเสนอข้อคิดเห็นของผู้มีส่วนได้เสียในกรณีที่จะต้องมีการเปลี่ยนแปลงสาธารณสมบัติของแผ่นดินสำหรับพลเมืองใช้ร่วมกันในโครงการจัดรูปที่ดินเพื่อพัฒนาพื้นที่ ข้อ ๙ในกรณีที่จะต้องมีการเปลี่ยนแปลงสาธารณสมบัติของแผ่นดินสำหรับพลเมืองใช้ร่วมกันในโครงการจัดรูปที่ดินผู้มีส่วนได้เสียที่จะเสนอข้อคิดเห็นให้เสนอเป็นหนังสือต่อพนักงานเจ้าหน้าที่ภายในสามสิบวันนับแต่วันที่ปิดประกาศตามข้อ ๖ข้อ ๑๐การเสนอข้อคิดเห็นตามข้อ ๙ ให้ระบุชื่อ ที่อยู่ ที่สามารถติดต่อได้พร้อมทั้งระบุความเกี่ยวข้องในฐานะเป็นผู้มีส่วนได้เสียและเหตุผลความจำเป็น ข้อดีข้อเสีย ประกอบในการเสนอด้วยหมวด ๔หลักเกณฑ์ วิธีการและเงื่อนไขในการอนุมัติโครงการจัดรูปที่ดินเพื่อพัฒนาพื้นที่ ข้อ ๑๑ถ้าคณะกรรมการส่วนจังหวัดเห็นว่ารายการที่ขอจัดรูปที่ดินเพื่อพัฒนาพื้นที่ยังไม่ถูกต้องครบถ้วนให้คณะกรรมการส่วนจังหวัดสั่งให้ผู้ขอดำเนินโครงการจัดรูปที่ดินแก้ไขเสียใหม่ได้ข้อ ๑๒ในการพิจารณาโครงการให้คณะกรรมการส่วนจังหวัดพิจารณาถึงความเหมาะสมของการดำเนินโครงการความสอดคล้องกับกฎหมายที่เกี่ยวข้องประโยชน์ที่จะเกิดขึ้นกับสาธารณะพร้อมทั้งนำคำยินยอม คำคัดค้านและข้อคิดเห็นของผู้มีส่วนได้เสีย มาใช้ประกอบการพิจารณาด้วยกรณีมีเจ้าของที่ดินหรือผู้มีส่วนได้เสียในโครงการยื่นคำคัดค้านหรือเสนอข้อคิดเห็นให้คณะกรรมการส่วนจังหวัดเชิญเจ้าของที่ดินหรือผู้มีส่วนได้เสียมาแสดงข้อเท็จจริงและความเห็นประกอบทุกราย แล้วแต่กรณีข้อ ๑๓ในกรณีผู้ขอดำเนินโครงการไม่ขอรับเงินอุดหนุนหรือขอกู้ยืมเงินจากกองทุนจัดรูปที่ดินเพื่อพัฒนาพื้นที่หรือขอรับเงินอุดหนุนหรือเงินกู้ยืมจากกองทุนจัดรูปที่ดินเพื่อพัฒนาพื้นที่แต่แจ้งความประสงค์ว่าจะดำเนินการต่อไปแม้ไม่ได้รับเงินอุดหนุนหรือเงินกู้ยืมจากกองทุนจัดรูปที่ดินเพื่อพัฒนาพื้นที่ให้คณะกรรมการส่วนจังหวัดพิจารณาโครงการให้แล้วเสร็จภายในหนึ่งร้อยแปดสิบวันนับแต่วันที่เลขานุการออกใบรับให้แก่ผู้ขอดำเนินโครงการจัดรูปที่ดินหรือวันที่ผู้ขอดำเนินโครงการจัดรูปที่ดินได้แก้ไขรายการให้ถูกต้องครบถ้วนตามข้อ๑๑ และได้ยื่นให้ต่อเลขานุการข้อ ๑๔ในกรณีที่ผู้ขอดำเนินโครงการจัดรูปที่ดินขอรับเงินอุดหนุนหรือขอกู้ยืมเงินจากกองทุนจัดรูปที่ดินเพื่อพัฒนาพื้นที่และแจ้งว่าไม่ประสงค์จะดำเนินโครงการถ้าไม่ได้รับเงินตามคำขอให้คณะกรรมการส่วนจังหวัดพิจารณาให้แล้วเสร็จภายในหนึ่งร้อยแปดสิบวัน นับแต่วันที่คณะกรรมการบริหารกองทุนมีมติข้อ ๑๕เมื่อคณะกรรมการส่วนจังหวัดมีมติเห็นชอบหรือไม่เห็นชอบโครงการจัดรูปที่ดินแล้วให้เลขานุการแจ้งมติพร้อมเหตุผลให้ผู้ขอดำเนินโครงการจัดรูปที่ดินและคณะกรรมการทราบภายในสิบห้าวัน นับแต่วันที่คณะกรรมการส่วนจังหวัดมีมติข้อ ๑๖ในกรณีที่คณะกรรมการส่วนจังหวัดไม่เห็นชอบโครงการจัดรูปที่ดินผู้ขอดำเนินโครงการจัดรูปที่ดินอาจอุทธรณ์ต่อคณะกรรมการภายในสามสิบวันนับแต่วันที่ได้รับทราบคำสั่งให้คณะกรรมการพิจารณาให้แล้วเสร็จในเก้าสิบวันคำวินิจฉัยของคณะกรรมการให้เป็นที่สุดข้อ ๑๗เมื่อคณะกรรมการส่วนจังหวัดให้ความเห็นชอบโครงการจัดรูปที่ดินแล้วให้ประกาศในราชกิจจานุเบกษาประกาศ ณ วันที่ ๑๒กุมภาพันธ์ พ.ศ. ๒๕๕๐บัญญัติ จันทน์เสนะรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยประธานคณะกรรมการจัดรูปที่ดินเพื่อพัฒนาพื้นที่[เอกสารแนบท้าย]๑.หนังสือให้ความยินยอมเข้าร่วมโครงการตามกฎหมายว่าด้วยการจัดรูปที่ดินเพื่อพัฒนาพื้นที่ (แบบ จร. ๑)๒.คำขอเสนอโครงการจัดรูปที่ดินเพื่อพัฒนาพื้นที่ตามกฎหมายว่าด้วยการจัดรูปที่ดินเพื่อพัฒนาพื้นที่ (แบบ จร. ๒)(ดูข้อมูลจากภาพกฎหมาย)วัชศักดิ์/ผู้จัดทำ๑๙ มีนาคม ๒๕๕๐ฐิติพร/ปรับปรุง๒๖ เมษายน ๒๕๕๖วิชพงษ์/ตรวจ๒๖ เมษายน ๒๕๕๖[๑] ราชกิจจานุเบกษาเล่ม ๑๒๔/ตอนพิเศษ ๒๙ ง/หน้า ๓๙/๑๔ มีนาคม ๒๕๕๐